  Туспуктэм: Константин Вознесенских Майя Бывальцева Удмуртиысь егитъёслэн 16 ӵектосъёссы Егитъёсын ужанъя федерал агентстволэн грантъёсъя вожвылъяськоназ 8,9 миллион манет утӥзы. Одӥг ӵектос понна тужгес троссэ 800 сюрс манетлэсь трос коньдон сётозы. Вормисьёсты элькунлэн тӧроез Александр Бречалов мерлыко вотэсъёс пыр ӟечкылаз. Со сярысь улосвыл тӧролэн но кивалтэтлэн пресс-службазы ивортӥз. Эгра ёросысь Елизавета Чиркова, кылсярысь, «Родное место» экомарафон ортчытыны малпа. « Дышетскисьёс но студентъёс понна буккросинген, дӥсь люканэн но экомастер-классъёсын экоэкомарафон элькунын таяз толалтэ ортчоз. Ӵектослэн авторез – Лиза Чиркова – Россиысь егитъёсын ужанъя агентстволэн мерлыко кичӧлтонъёсъя вожвылъяськонын вормиз » Александр Бречалов, Удмуртилэн тӧроез Вожвылъяськонэ 13-35 аресъем егитъёс пыриськыны быгатӥзы. Удмуртиысь оглом 189 куриськон ыстӥзы. Грантъёсъя вожвылъяськонын вормисьёс пӧлы шедьымтэ егитъёс ӵектосъёссыя экспертъёслэсь дунъетсэс басьтыны быгатозы. Тегъёс: егитъёс грантъёс  